

**ประกาศองค์การบริหารส่วนตำบลทุ่งโพธิ์**

**เรื่อง การแสดงเจตจำนงการบริหารงานด้วยความซื่อสัตย์สุจริต เสริมสร้างคุณธรรม และความโปร่งใส่**

**ในการบริหารราชการขององค์การบริหารส่วนตำบลทุ่งโพธิ์**

 --------------------------

ตามเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 พระราชบัญญัติข้อมูลข่าวสารของทางราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560– 2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มี ธรรมาภิบาล และการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรม และจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับ และตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ นั้น

องค์การบริหารส่วนตำบลทุ่งโพธิ์ จึงขอแสดงเจตจำนงที่จะบริหารงานด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต เพื่อเป็นมาตรฐานแนวทางปฏิบัติ ค่านิยมสำหรับบุคลากรขององค์กรให้ยึดถือปฏิบัติควบคู่กับ กฎ ระเบียบ และข้อบังคับอื่นๆ และพร้อมที่จะได้รับการติดตามตรวจสอบการปฏิบัติงานตามเจตจำนงทั้งต่อเจ้าหน้าที่ภายในหน่วยงาน และสาธารณชนภายนอกหน่วยงาน เพื่อเสริมสร้างคุณธรรม และความโปร่งใสในการบริหารราชการขององค์การบริหารส่วนตำบลทุ่งโพธิ์ อันจะก่อให้เกิดประโยชน์สูงสุดต่อประเทศชาติและประชาชน โดยมีรายละเอียดการกำหนดนโยบาย มาตรการและแผนงานเพื่อให้หน่วยงานดำเนินการตามเอกสารแนบท้ายประกาศนี้

จึงประกาศเพื่อให้ทราบโดยทั่วกัน

 ประกาศ ณ วันที่ 28 เดือนกันยายน พ.ศ.๒๕61

 (นายสุชาติ เกิดศิริ)

 นายกองค์การบริหารส่วนตำบลทุ่งโพธิ์

**คำกล่าวแสดงเจตจำนงการบริหารงานด้วยความซื่อสัตย์สุจริต เสริมสร้างคุณธรรม**

**และความโปร่งใสในการบริหารราชการของผู้บริหารองค์การบริหารส่วนตำบลทุ่งโพธิ์**

 ---------------------------------------------

ข้าพเจ้า นายสุชาติ เกิดศิริ ตำแหน่งนายกองค์การบริหารส่วนตำบลทุ่งโพธิ์ ขอแสดงเจตจำนงต่อสาธารณชน ประชาชนทั่วไป ผู้นำท้องที่ สมาชิกสภาท้องถิ่น กลุ่มองค์กร พนักงานส่วนตำบล และพนักงานจ้างขององค์การบริหารส่วนตำบลทุ่งโพธิ์ทุกท่านว่า ข้าพเจ้าจะปฏิบัติหน้าที่ในการบริหารราชการภายใต้ภารกิจของ องค์การบริหารส่วนตำบลทุ่งโพธิ์ ด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต และพร้อมที่จะได้รับการติดตามตรวจสอบการปฏิบัติงานทั้งจากเจ้าหน้าที่ภายในหน่วยงาน และสาธารณชนภายนอกหน่วยงาน โดยพร้อมจะปฏิบัติหน้าที่ด้วยความตั้งใจ ขยันหมั่นเพียร เข้มแข็ง อดทน เห็นแก่ประโยชน์ส่วนรวมมากกว่าประโยชน์ส่วนตน มีจิตสำนึกที่ดี พร้อมรับฟังความคิดเห็นของผู้อื่น และปฏิบัติงานโดยยึดถือความถูกต้องตามระเบียบกฎหมายอย่างเคร่งครัด และจะยึดหลัก ธรรมาภิบาลในการบริหารราชการ และจะยืนหยัดต่อต้านการทุจริตทุกรูปแบบ



 (นายสุชาติ เกิดศิริ)

 นายกองค์การบริหารส่วนตำบลทุ่งโพธิ์

 28 กันยายน 2561

**นโยบาย/มาตรการ เพื่อพัฒนาหน่วยงานให้มีคุณธรรม และความโปร่งใส**

**ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ**

**ลงวันที่ 28 กันยายน พ.ศ.2561**

---------------------

เพื่อให้เป็นไปตามนโยบายของรัฐบาล เรื่องการส่งเสริมการบริหารราชการแผ่นดินที่มี ธรรมาภิบาล และการป้องกันปราบปรามการทุจริตและประพฤติมิชอบในภาครัฐ และยุทธศาสตร์ชาติ ว่าด้วยการป้องกันและปราบปรามการทุจริตระยะที่ 3 (พ.ศ. 2560-2564) และยุทธศาสตร์ที่ 4 การประเมินประเด็นคุณธรรมและความโปร่งใสในการดำเนินงานของหน่วยงานภาครัฐ องค์การบริหารส่วนตำบลทุ่งโพธิ์ จึงได้กำหนดนโยบาย มาตรการการแสดงเจตจำนงการบริหารงานด้วยความซื่อสัตย์สุจริต เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลทุ่งโพธิ์ ดังนี้

**1.นโยบายด้านความโปร่งใส**

 1.1 เปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงานตามภารกิจหลัก โดยให้ระบุรายละเอียดของผู้มีส่วนได้ส่วนเสียที่เข้ามาร่วมในการดำเนินการในแต่ละขั้นตอนด้วย ดังนี้

 1.1.1 แสดงความคิดเห็นเกี่ยวกับแผนงาน/โครงการ

 1.1.2 จัดทำแผนงาน/โครงการ

 1.1.3 ดำเนินการโครงการ

 1.2 ให้ดำเนินการเกี่ยวกับการจัดซื้อจัดจ้างด้วยความโปร่งใส ดังนี้

 1.2.1 ประกาศเผยแพร่แผนปฏิบัติการจัดซื้อจัดจ้าง ภายในระยะเวลา 30 วันทำการ หลังจากวันที่ได้รับการจัดสรรงบประมาณ

 1.2.2 เผยแพร่ข้อมูลอย่างเป็นระบบเกี่ยวกับการจัดซื้อจัดจ้าง เพื่อให้สาธารณชนสามารถ ตรวจสอบข้อมูลการจัดซื้อได้ โดยมีองค์ประกอบ ชื่อโครงการ งบประมาณ ผู้ซื้อซอง ผู้ยื่นซอง ผู้ได้รับคัดเลือก

 1.2.3 กำหนดแนวทางการตรวจสอบถึงความเกี่ยวข้องระหว่างเจ้าหน้าที่ ที่เกี่ยวข้องกับการ จัดซื้อจัดจ้าง และผู้เสนองาน เพื่อป้องกันผลประโยชน์ทับซ้อน

 1.3 ให้ดำเนินการเกี่ยวกับการเปิดเผยข้อมูลการจัดซื้อจัดจ้างแต่ละโครงการให้สาธารณชนรับทราบผ่านเว็บไซต์และสื่ออื่นๆ ดังนี้

 1.3.1 ประกาศเผยแพร่การจัดซื้อจัดจ้างแต่ละโครงการล่วงหน้าไม่น้อยกว่าระยะเวลาตามที่ กฎหมายกำหนด

 1.3.2 ประกาศเผยแพร่หลักเกณฑ์ในการพิจารณาคัดเลือก/ตัดสินผลการจัดซื้อจัดจ้างแต่ละ โครงการ

 1.3.3 ประกาศเผยแพร่วิธีการคำนวณราคากลางแต่ละโครงการ

 1.3.4 ประกาศเผยแพร่ชื่อผู้ที่มีคุณสมบัติเบื้องต้นในการซื้อหรือจ้างแต่ละโครงการ

 1.3.5 ประกาศเผยแพร่ผลการจัดซื้อจัดจ้างแต่ละโครงการ พร้อมระบุวิธีการจัดซื้อจัดจ้าง และเหตุผลที่ใช้ในการตัดสินผลการจัดซื้อจักจ้าง

 1.4 วิเคราะห์ผลการจัดซื้อจัดจ้างดังนี้

 1.4.1 ให้มีการวิเคราะห์ผลการจัดซื้อจัดจ้าง ประจำปีงบประมาณ พ.ศ.2561

 1.4.2 นำผลการวิเคราะห์การจัดซื้อจัดจ้างประจำปีงบประมาณ พ.ศ.2561 มาใช้ในการ ปรับปรุงการจัดซื้อจัดจ้างในปีงบประมาณ พ.ศ.2562

1.5 มีช่องทางให้ประชาชนเข้าถึงข้อมูลของหน่วยงาน ดังนี้

 1.5.1 มีหน่วยประชาสัมพันธ์ ณ ที่ทำการหน่วยงาน

 1.5.2 มีข้อมูลอำนาจหน้าที่ตามที่กฎหมายกำหนดทางเว็บไซต์ของหน่วยงาน หรือสื่ออื่นๆ

-2-

 1.5.3 มีระบบการให้ข้อมูลการดำเนินงานของหน่วยงานผ่านหมายเลขโทรศัพท์เฉพาะ หรือ ระบบ Call Center โดยมีระบบตอบรับอัตโนมัติหรือมีเจ้าหน้าที่ของหน่วยงาน ให้บริการข้อมูลตลอดเวลาทำการ

 1.5.4 มีการเผยแพรข้อมูลการดำเนินงานของหน่วยงานทางสื่อต่างๆ

 1.6 มีการดำเนินงานเกี่ยวกับเรื่องร้องเรียนการปฏิบัติงานการให้บริการของหน่วยงานดังนี้

 1.6.1 มีการกำหนดช่องทางการร้องเรียนและขั้นตอน/กระบวนการจัดการเรื่องร้องเรียน

 1.6.2 มีการกำหนดหน่วยงานหรือเจ้าหน้าที่รับผิดชอบเรื่องร้องเรียน

 1.6.3 มีระบบการตอบสนอง หรือรายงานผลการดำเนินงานเกี่ยวกับเรื่องร้องเรียนให้ผู้ ร้องเรียนทราบ

 1.6.4 มีรายงานสรุปผลการดำเนินงานเรื่องร้องเรียน พร้อมระบุปัญหา อุปสรรค และ แนวทางแก้ไข และเผยแพร่ให้สาธารณชนรับทราบ ผ่านเว็บไซต์หรือสื่ออื่นๆ

**2.นโยบายด้านความพร้อมรับผิด**

 2.1 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องปฏิบัติหน้าที่ด้วยความเต็มใจ เต็มความสามารถมีความกระตือรือร้น มุ่งผลสัมฤทธิ์ของงาน

 2.2 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องให้ความสำคัญกับการปฏิบัติงานตามภารกิจหน้าที่ ความรับผิดชอบ มากกว่าเรื่องส่วนตัว

 2.3 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องมีส่วนร่วมในการรับผิดชอบ หากเกิดความเสียหายอันเนื่องมาจากการปฏิบัติงานที่ผิดพลาดของตนเอง

 2.4 ผู้บริหารขององค์การบริหารส่วนตำบลทุ่งโพธิ์ จะต้องแสดงเจตจำนงที่จะมุ่งนำหน่วยงานให้มีการดำเนินงานด้วยความซื่อสัตย์สุจริต และพร้อมที่จะแสดงความรับผิดชอบ หากงานนั้นส่งผลกระทบและเกิดความเสียหายต่อสังคมโดยรวม

 2.5 ผู้บริหารขององค์การบริหารส่วนตำบลทุ่งโพธิ์ จะต้องสนับสนุนงบประมาณหรือการดำเนินงานเพื่อให้เกิดความโปร่งใสและซื่อสัตย์สุจริตมากขึ้นในหน่วยงาน

 2.6 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องเปิดโอกาสพร้อมรับฟังการวิพากษ์ หรือติชม จากประชาชน/ผู้รับบริการ/ผู้มีส่วนได้ส่วนเสีย

**3. นโยบายด้านความปลอดภัยจากการทุจริตในการปฏิบัติงาน**

 3.1 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องไม่เรียกรับเงินหรือผลประโยชน์อื่นใดเพื่อแลกกับการให้บริการหรืออำนวยความสะดวก

 3.2 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องไม่ใช้อำนาจหน้าที่ เพื่อเอื้อประโยชน์แก่ตนเองและพวกพ้อง

 3.3 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องไม่มีส่วนได้ส่วนเสียในสัญญา โครงการหรือสัมปทานใดๆ ของหน่วยงาน

 3.4 ผู้บริหารขององค์การบริหารส่วนตำบลทุ่งโพธิ์ ต้องไม่มีความเกี่ยวข้องเชิงอุปถัมภ์ หรือมีผลประโยชน์ร่วมกับคู่สัญญา โครงการ หรือสัมปทานใดๆ

 3.5 การดำเนินงาน/การอนุมัติต่างๆ ขององค์การบริหารส่วนตำบลทุ่งโพธิ์ จะต้องไม่มีการแทรกแซงจากฝ่ายการเมืองหรือผู้มีอำนาจ เพื่อให้เกิดประโยชน์กับกลุ่มใดกลุ่มหนึ่ง

-3-

**4.ด้านวัฒนธรรมคุณธรรมภายในองค์กร**

 4.1 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องมีการถ่ายทอดพฤติกรรมการทำงานที่ดี มีคุณธรรมและซื่อสัตย์สุจริต ให้แก่กันอยู่เสมอ

 4.2 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ เมื่อพบเห็นการทุจริตเกิดขึ้น จะต้องไม่เพิกเฉยและพร้อมที่จะดำเนินการร้องเรียน แจ้งเบาะแส หรือให้ข้อมูลแก่กลุ่มตรวจสอบภายใน กลุ่มนิติกร หรือกลุ่มเจ้าหน้าที่จริยธรรม หรือทาง [www.thungpho.go.th](http://www.thungpho.go.th) เพื่อให้เกิดการตรวจสอบการทุจริตนั้น

 4.3 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องไม่ทนและยอมรับต่อการการะทำการทุจริตทุกรูปแบบ

 4.4 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องไม่นำวัสดุ อุปกรณ์ และของใช้ในราชการไปใช้ส่วนตัว

 4.5 พนักงานส่วนตำบล/พนักงานจ้าขององค์การบริหารส่วนตำบลทุ่งโพธิ์ จะต้องไม่กระทำการใดๆ ที่เป็นการเอื้อประโยชน์ต่อบุคคลกลุ่มใดกลุ่มหนึ่ง

 4.6 ให้มีการจัดทำแผนป้องกันและปราบปรามการทุจริต ที่สามารถนำไปสู่การปฏิบัติได้อย่างเป็นรูปธรรม และสามารถยับยั้งการทุจริตได้อย่างมีประสิทธิภาพ

 4.7 หน่วยตรวจสอบภายใน จะต้องดำเนินงานอย่างอิสระ ไม่ถูกแทรกแซงจากผู้บริหารหรือผู้มีอำนาจ และสามารถยับยั้งหรือป้องกันการทุจริตได้อย่างมีประสิทธิภาพ

 4.8 ให้มีการดำเนินการเพื่อป้องกันผลประโยชน์ทับซ้อน ดังนี้

 4.8.1 ให้มีการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน

 4.8.2 ให้มีการจัดทำคู่มือเกี่ยวกับการปฏิบัติงานเพื่อป้องกันผลประโยชน์ทับซ้อน

 4.8.3 ให้มีการแลกเปลี่ยนเรียนรู้ในหน่วยงาน เพื่อให้เกิดความรู้เรื่องป้องกันผลประโยชน์ ทับซ้อนแก่เจ้าหน้าที่

 4.8.4 ให้มีการปรับปรุงขั้นตอน/แนวทางการปฏิบัติงาน หรือระเบียบ เพื่อป้องกัน ผลประโยชน์ทับซ้อน

 4.9 ให้มีการดำเนินการป้องกันและปราบปรามการทุจริตในหน่วยงาน ดังนี้

 4.9.1 ให้มีการวิเคราะห์ผลการดำเนินงานตามแผนปฏิบัติการป้องกันและปรามปรามการ ทุจริต ประจำปีงบประมาณ พ.ศ.2561 เพื่อนำมาปรับแผนปฏิบัติการป้องกันและ ปราบปรามการทุจริต ประจำปีงบประมาณ พ.ศ.2562

 4.9.2 ให้มีการดำเนินการตามแผนปฏิบัติการป้องกันและปราบปรามการทุจริต ประจำปี งบประมาณ พ.ศ.2562

 4.10 ให้มีการรวมกลุ่มเพื่อตรวจสอบการบริหารงานในหน่วยงาน ดังนี้

 4.10.1 ให้มีการรวมกลุ่มของเจ้าหน้าที่ในหน่วยงาน เพื่อบริหารงานที่โปร่งใส

 4.10.2 ให้มีกิจกรรมที่แสดงถึงความพยายามที่จะปรับปรุงการบริหารงานของหน่วยงานให้ มีความโปร่งใสยิ่งขึ้น

5.ดัชนีคุณธรรมการทำงานในหน่วยงาน

 5.1 การคัดเลือก บรรจุ แต่งตั้ง โยกย้าย เลื่อนระดับ การพิจารณาความดีความชอบ หรือการให้สิทธิประโยชน์ต่างๆ ต้องไม่ยึดโยงกับระบบอุปถัมภ์ เส้นสาย หรือผลประโยชน์อื่นๆ แอบแฝง

 5.2 สร้างแรงจูงใจ เพื่อรักษาเจ้าหน้าที่ให้ปฏิบัติงานด้วยความจงรักภักดี

5.3 ให้มีการคัดเลือกผู้เข้ารับการอบรม การสัมมนา การศึกษาดูงาน การให้ทุนการศึกษา อย่างเป็นธรรม ไม่เลือกปฏิบัติ

-4-

 5.4 การใช้จ่ายงบประมาณ ให้เป็นไปด้วยความจำเป็น คุ้มค่า โปร่งใส และตรวจสอบได้

 5.5 ให้มีการมอบหมายงานด้วยความเป็นธรรม ไม่เลือกปฏิบัติ ไม่สั่งงานในเรื่องส่วนตัว

 5.6 ให้มีการอธิบายรายละเอียดของงาน กำหนดเป้าหมาย ติดตาม ให้คำแนะนำ และร่วมแก้ปัญหาในงานที่ได้รับมอบหมายร่วมกับผู้ใต้บังคับบัญชา

 5.7 ให้มีการจัดเตรียมสถานที่และอุปกรณ์ เพื่อสนับสนุนการปฏิบัติงานให้มีความพร้อมอย่างสม่ำเสมอ

 5.8 พนักงานส่วนตำบล/พนักงานจ้างขององค์การบริหารส่วนตำบลทุ่งโพธิ์ ต้องปฏิบัติตามระเบียบ ขั้นตอน อย่างเคร่งครัด เป็นมาตรฐาน และยึดหลักความถูกต้องอยู่เสมอ

 5.9 พนักงานส่วนตำบล/พนักงานจ้างขององค์การบริหารส่วนตำบลทุ่งโพธิ์ ต้องปฏิบัติงานโดยยึดหลักความเป็นธรรม เท่าเทียมไม่เลือกปฏิบัติ

 5.10 ให้มีการปฏิบัติงานตามคู่มือ หรือมาตรฐานการปฏิบัติงานตามภารกิจ ดังนี้

 5.10.1 ให้มีคู่มือหรือมาตรฐานการปฏิบัติงานตามภารกิจหลัก ที่เป็นปัจจุบัน

 5.10.2 ให้จัดทำรายงานผลการปฏิบัติงานตามคู่มือหรือมาตรฐานการปฏิบัติงานตามภารกิจ หลัก โดยต้องมีสาระสำคัญเกี่ยวกับผลผลิตและผลลัพธ์ของการปฏิบัติงานมีการ เปรียบเทียบขั้นตอน/การะบวนการปฏิบัติงานที่กำหนดไว้ในคู่มือกับการดำเนินงาน ที่เกิดขึ้นจริง ตลอดจนปัญหาอุปสรรคและแนวทางในการพัฒนา ปรับปรุงการ ปฏิบัติงาน

 5.11 ให้มีการปฏิบัติงาน/การบริการตามภารกิจหลักด้วยความเป็นธรรม ดังนี้

 5.11.1 ให้มีการแสดงขั้นตอนการปฏิบัติงานตามภารกิจหลัก และระยะเวลาที่ใช้ในการ ดำเนินงานให้ผู้รับบริการหรือผู้มีส่วนได้ส่วนเสียอย่างชัดเจน

 5.11.2 จัดให้มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ ตามภารกิจหลัก

**6.นโยบายด้านการสื่อสารภายในหน่วยงาน**

 6.1 ให้ศูนย์/สำนัก/กอง ถ่ายทอดประกาศนโยบาย/มาตรการ เพื่อพัฒนาหน่วยงานให้มีคุณธรรม และความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้ให้พนักงานส่วนตำบล/พนักงานจ้างได้รับทราบ

 6.2ให้งานพัฒนาบุคลากร นำประกาศนโยบาย/มาตรการ เพื่อพัฒนาให้หน่วยงานให้มีคุณธรรม และความโปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ ฉบับนี้ เผยแพร่ในเว็บไชต์ [www.thungpho.go.th](http://www.thungpho.go.th)

 6.3 ให้ผู้บริหาร ผู้อำนวยการกอง สำนัก แสดงเจตจำนงต่อเจ้าหน้าที่ในหน่วยงานในคราวประชุมภายใน ในการที่จะบริหารงานด้วยความซื่อสัตย์ มีคุณธรรมจริยธรรม มีธรรมาภิบาลมีความโปร่งใส

 ประกาศ ณ วันที่ 28 กันยายน 2561



 (นายสุชาติ เกิดศิริ)

 นายกองค์การบริหารส่วนตำบลทุ่งโพธิ์